Suhail Zaheer Lari

Suhail Zaheer Lari (urdu: ظہیر لاری; født 13. november 1936 i Gorakhpur i Britisk India, død 5. desember 2020 i Karachi i Pakistan) var en pakistansk historiker og forfatter som fokuserte på utforskning og dokumentasjon av den pakistanske Sindh-regionens historie.


== Liv og virke ==


=== Bakgrunn ===
Lari var født i Gorakhpur i det som var Britisk India. Han vokste opp i Allahabad. Moren Qabila Khatoon var hjemmeværende, og faren Zaheer ul Hasnain Lari var dommer og jurist. Familien stod nær Indias første statsminister, Jawaharlal Nehru.Familien dro ikke til Pakistan ved delingen av Britisk Indias i 1947. Den forble i Allahabad til 1950. Da flyttet de, først til Lahore og senere til Karachi.Lari studerte politikk, filosofi og økonomi ved St Catherine's College i Oxford, der han fikk studere etter å ha kontaktet den britiske filosofen Isaiah Berlin.


=== Forretningskarriere ===
Etter studiene arbeidet Lari i to tiår i Khyber Insurance Company i Pakistan og ble firmaets administrerende direktør. Etter at det ble nasjonalisert av regjeringen sluttet han, og begynte med sin historiske forskning om Sindh i det sørlige Vest-Pakistan.


=== Sindhs historie og kultur ===
Sammen med sin kone Yasmeen Lari som han hadde møtt i Lahore og som også studerte i England senere der de giftet seg, grunnla han i 1980 Heritage Foundation of Pakistan til fremme av Pakistans kunst, arkitektur og kulturarv. De fokuserte på vern av over 600 historiske bygninger som stod forfallet nær. Blant disse var Makli-nekropolisen, som etterhvert ble oppført på UNESCOs liste.Hans hustru Yasmeen ble en kjent arkitekt i Pakistan. Paret fikk to sønner og en datter. Deres hjem ble et møtested for kunstnere, politikere og forfattere.Som forfatter og fotograf genererte han interesse i almenheten for Sindhs historie. Han skrev mer enn 60 bøker om områdets historie, arv og kultur, blant annet An Illustrated History of Sindh, Neither Islamic nor Persian, Makli under the Samma, Makli under the Sufi, Makli under Timurid og Meri Society Ke Log. Hans bok Meri Mitti Ke Log skildret Zulfikar Ali Bhutto, Pakistans fjerde president, og Meri Society Ke Log var et snapshot av gjester i hans eget hjem. Han skrev også sine egne memoarer.Han var talsmann for regnvanninnsamling for å beskytte grunnvannet og for å unngå oversvømmelser. Han engasjerte seg også for robuste billighus for å lære opp folk til å bygge jordskjelv- og oversvømmelsessikrere boliger.Lari døde den 5. desember 2020 på grunn av covid-19, i en alder av 84 år, i Karachi.


== Publikasjoner ==
Lari, Suhail Zaheer (1994). A History of Sindh (engelsk). Oxford University Press. ISBN 978-0-19-577501-3. 
Lari, Suhail Zaheer; Lari, Yasmeen (1997). The Jewel of Sindh: Samma Monuments on Makli Hill : with 326 Illustrations, 50 in Colour (engelsk). Heritage Foundation. ISBN 978-0-19-577901-1. 
Lari, Suhail Zaheer (2002). An Illustrated History of Sindh (engelsk). Heritage Foundation, Pakistan. 
Lari, Suhail Zaheer (2002). Neither Islamic Nor Persian: A History of Muslim Painting (engelsk). Heritage Foundation Pakistan. ISBN 978-0-00-969865-1. 
Lari, Suhail Zaheer (2012). Meri Mitti Kay Log (engelsk). Heritage Foundation of Pakistan. ISBN 978-969-8655-17-4. 
Lari, Suhail Zaheer (2017). Makli Under the Sammas (engelsk). Heritage Foundation of Pakistan. ISBN 978-969-8655-29-7. 
Lari, Suhail Zaheer (2018). Makli During Mughal Rule (engelsk). Heritage Foundation of Pakistan. ISBN 978-969-8655-34-1. 


== Referanser ==